38. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 72335/2713 της 29 Μαρτ./11  Μαΐου 1965 (ΦΕΚ Β΄ 319) Περί χρησιμοποιήσεως γεωργικών φαρμάκων (υποκαπνιστικών σκευασμάτων). ΄Εχοντες υπ’ όψιν: 1)Την υπ’ αριθ. 36790/20.2.64 απόφασιν του Υπουργού Γεωργίας περί παραχωρήσεως αρμοδιοτήτων. 2)Τας συναφείς διατάξεις του Νόμ. 2147/52 (παρ. ς΄ και ιθ΄ άρθρ. 32). 3)Την σύμφωνον γνώμην της Επιτροπής Ελέγχου Γεωργικών Φαρμάκων (του άρθρ. 30 του αυτού ως άνω Νόμου), περί ης το υπ’ αριθ. 349/5.2.65 πρακτικόν αυτής, αποφασίζομεν: Α΄.Επιτρέπομεν την χρησιμοποίησιν των κάτωθι γεωργικών φαρμάκων (υποκαπνιστικών σκευασμάτων). 1)Φωστοξίνης ή και ετέρων σκευασμάτων, εκλυόντων φωσφίνην. 2)Σκευασμάτων υδροκυανίου υπό μορφήν υγράν ή στερεάν (προσροφημένου εις δίσκους) κλπ. 3)Βρωμιούχου μεθυλίου. 4)Διβρωμιούχου αιθυλενίου. 5)Λοιπών παρεμφερών υποκαπνιστικών σκευασμάτων του αυτού περίπου με τα ανωτέρω βαθμού τοξικότητος: α)Υπό των Κρατικών απεντομωτηρίων (κατά τας εισαγωγάς, εξαγωγάς και διακινήσεις γεωργικών προϊόντων δια την καταστροφήν επικινδύνων παρασίτων), άτινα τελούν υπό την παρακολούθησιν υπευθύνου και ειδικώς ειδικευμένου Γεωπόνου δημοσίου υπαλλήλου. β)Εις απεντομώσεις εναποθηκευμένων Κρατικών γεωργικών εφοδίων, υπό των συσταθεισών, βάσει κοινής αποφάσεως Υπουργών Γεωργίας, Εμπορίου και Οικονομικών, Επιτροπών ποιοτικής παρακολουθήσεως Κρατικών γεωργικών εφοδίων. γ)Υπό Γεωργικών Οργανώσεων ή Γεωργικών Οργανισμών και Ιδρυμάτων, υπό την άμεσον παρακολούθησιν υπευθύνου Γεωπόνου. Β΄.Ορίζομεν, όπως η διάθεσις των ανωτέρω φυτοφαρμάκων ενεργήται υπό των εισαγωγέων και παντός τρίτου αποκλειστικώς και μόνον εις τας ανωτέρω περιπτώσεις. Προκειμένου περί γεωργικών Οργανώσεων ή Οργανισμών η διάθεσις θα ενεργήται επί προσκομίσει επισήμου δηλώσεως, ότι αύται διαθέτουν Γεωπόνον υπάλληλόν των, υπ’ ευθύνη, του οποίου θα χρησιμοποιηθή το φάρμακον. Σελ. 408(α) Τεύχος 439-Σελ.6 Γ΄.Οι παραβάται διώκονται, κατά τας ποινικάς διατάξεις του Νόμ. 2147/52. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 